Ջոշուա Անգրիստ

**Ջոշուա Դևիդ Անգրիստ** (, ), ամերիկացի և իսրայելցի տնտեսագետ, Մասաչուսեթսի տեխնոլոգիական ինստիտուտի Ֆորդի անվան ամբիոնի տնտեսագիտության պրոֆեսոր, 2021 թվականի տնտեսագիտության բնագավառում Նոբելյան մրցանակի դափնեկիր։

## Կենսագրություն
Ծնվել է 1960 թվականի սեպտեմբերի 18-ին Կոլումբուսում, մեծացել՝ Փիթսբուրգում՝ Կարնեգի Մելոն համալսարանի դասախոս Սթենլի Անգրիստի և Սառա Շիրլի Անգրիստի ընտանիքում։ Ընտանիքը հավատարիմ էր վերականգնողական հուդայականությանը։ Հայրը հեղինակ է ինժեներական թերմոդինամիկայի ոլորտում մի շարք մենագրությունների և գիտական աշխատությունների, մայրը սոցիոլոգ էր․ նրա ծնողները Ռուսական կայսրության բնիկներ են (Երագոլա և Քեյդաններ), Լիտվայից Մոնրեալ է գաղթել 1927 թվականին։

Չավարտելով իր վերջին դասարանը՝ Ջոշուա Անգրիստը թողել է միջնակարգ դպրոցը, ավելի ուշ էքստեռն հանձնել է դպրոցի վկայականի համար անհրաժեշտ առարկաները և միայն մեկ տարի անց շարունակել է ուսումը քոլեջում։ 1982 թվականին Օբերլինի քոլեջում ստացել է տնտեսագիտության գերազանցության բակալավրի աստիճան և ընդունվել Երուսաղեմի Հրեական համալսարանի տնտեսագիտական բաժին, բայց շուտով կրկին թողել է ուսումը, ամուսնացել, ստացել Իսրայելի քաղաքացիություն և զորակոչվել Իսրայելի Պաշտպանության բանակում ժամկետային ծառայության։ 1982-1985 թվականներին՝ Լիբանանյան պատերազմի ժամանակ, ծառայել է Լիբանանի դեսանտային զորքերում։

1987 թվականին ստացել է տնտեսագիտության մագիստրոսի աստիճան, իսկ 1989 թվականին Փրինսթոնի համալսարանում ստացել է տնտեսագիտության դոկտորի աստիճան։

Դասախոսական գործունեությունը սկսել է 1989-1991 թվականներին Հարվարդի համալսարանի պրոֆեսորի ասիստենտի պաշտոնում։ 1991-1995 թվականներին եղել է Երուսաղեմի Հրեական համալսարանի տնտեսագիտության գծով ավագ դասախոս (1995 թվականին նշանակվել է ասոցացված պրոֆեսոր)։ 1994-1995 թվականներին եղել է Մասաչուսեթսի տեխնոլոգիական ինստիտուտի հրավիրյալ դոցենտ, այնուհետև 1996-1998 թվականներին դարձել է դոցենտ, իսկ 1998-2008 թվականներին զբաղեցրել է տնտեսագիտության պրոֆեսորի պաշտոնը, իսկ 2008 թվականից դարձել Է Մասաչուսեթսի տեխնոլոգիական ինստիտուտի Ֆորդի ամբիոնի տնտեսագիտության պրոֆեսոր։ 2011 թվականից նաև Մասաչուսեթսի տեխնոլոգիական ինստիտուտի տնտեսագիտության ֆակուլտետի արդյունավետության և անհավասարության նվազեցման դպրոցի համատնօրեն է եղել։

2011-2012 թվականներին եղել է ԱՄՆ Բնակչության մարդահամարի բյուրոյի գիտական խորհրդատվական կոմիտեի անդամ, 2012 թվականին՝ Ալֆրեդ Սլոուն հիմնադրամի խորհրդատու, 2006 թվականին՝ Համաշխարհային բանկի աշխատակից։ 2002-2006 թվականներին եղել է «Journal of Labor Economics»-ի համանախագահ, 2001-2003 թվականներին՝ «American Economic Review»-ի խմբագրական խորհրդի անդամ, 1994-1997 թվականներին՝ «Econometrica»-ի խմբագրական խորհրդի անդամ, 1992-2001 թվականներին՝ «Economics Letters»-ի խմբագրի օգնական, «Journal of Business & Economic Statistics»-ի խմբագրի օգնական, 2000 թվականին եղել է աշխատանքի տնտեսագիտության ինստիտուտի գիտաշխատող։

1994 թվականից տնտեսական հետազոտությունների ազգային բյուրոյի գիտաշխատող է, 2002 թվականից՝ Երուսաղեմի Հրեական համալսարանին կից Ֆալկա ինստիտուտի տնօրենների խորհրդի անդամ, 2007 թվականից՝ «American Economic Journal»-ի խմբագրական խորհրդի անդամ, 2006 թվականից՝ «Labour Economics»-ի խմբագրի օգնական, Ֆի Բետա Կապպա պատվավոր ընկերության անդամ, Էկոնոմետրիկ ընկերության անդամ 1998 թվականից, 2006 թվականից՝ աշխատանքի տնտեսագիտության ընկերության անդամ, 2006 թվականից՝ արվեստների և գիտությունների ամերիկյան ակադեմիայի անդամ։

## Ընտանիք
* Կին՝ Միրա Անգրիստ՝ Բոստոնի համալսարանի եբրայական ծրագրի տնօրեն (Հրեական քոլեջ)։
* Որդի՝ Նոամ Անգրիստ՝ տնտեսագետ։

## Պարգևներ
* 1988 թվական՝ գիտության ազգային հիմնադրամի դրամաշնորհ
* 1988՝ Ալֆրեդ Սլոունի հիմնադրամի կրթաթոշակ՝ դոկտորական ատենախոսություն գրելու համար
* 1989 թվական՝ «The Review of Economic Studies»
* 1990՝ երկամյա դրամաշնորհ գիտության ազգային հիմնադրամից
* 1992՝ երկամյա դրամաշնորհ գիտության ազգային հիմնադրամից
* 1992՝ դրամաշնորհ Մադիսոնի Վիսկոնսինի համալսարանի աղքատության հետազոտությունների ինստիտուտից
* 1992՝ Ֆորդ հիմնադրամի դրամաշնորհ Պաղեստինի աշխատանքային շուկայի ուսումնասիրության համար
* 1999՝ Գրիլիչեսի խրախուսական մրցանակ «Quarterly Journal of Economics»-ից
* 2000՝ երկամյա դրամաշնորհ ԱՄՆ Առողջապահության ազգային ինստիտուտից՝ որպես առանցքային հետազոտող
* 2003՝ դրամաշնորհ  Տնտեսական հետազոտությունների ազգային բյուրո-ից շահույթ չհետապնդող հատվածի ուսումնասիրության համար
* 2004՝ Երուսաղեմի Հրեական համալսարանի Լեդի Դևիսի մրցանակ
* 2004՝ եռամյա դրամաշնորհ ԱՄՆ Առողջապահության ազգային ինստիտուտի կողմից բարձրագույն կրթության ատեստավորման ուսումնասիրության համար
* 2005՝ երկամյա դրամաշնորհ գիտության ազգային հիմնադրամից
* 2006՝ հնգամյա դրամաշնորհ Ազգային գիտական հիմնադրամի կողմից մարդահամարի տվյալների ուսումնասիրության համար
* 2007՝ Սանկտ Գալենի համալսարանի պատվավոր դոկտոր
* 2008՝ մրցանակ ՄՏԻ տնտեսագիտության ամբիոնի մագիստրատուրայում դասավանդելու համար
* 2008՝ «Սպենսեր» հիմնադրամի երկամյա դրամաշնորհ՝ լրացուցիչ դպրոցական կրթաթոշակների առավելությունները ուսումնասիրելու համար
* 2009՝ պայմանագիր Մասաչուսեթսի տարրական և միջնակարգ կրթության դեպարտամենտի հետ՝ դպրոցների կանոնադրությունների ուսումնասիրության համար
* 2011՝ մրցանակ ՄՏԻ տնտեսագիտության ամբիոնում դասավանդման համար
* 2011՝ Ջոն ֆոն Նեյման մրցանակ Լասլո Ռայկի անվան հեռանկարային հետազոտությունների քոլեջից
* 2012՝ եռամյա դրամաշնորհ մանկավարժական գիտությունների ինստիտուտի կողմից
* 2013՝ դրամաշնորհ նոր դպրոցների վենչուրային հիմնադրամից
* 2013՝ Thomson Reuters Citation Laureates
* 2014՝ եռամյա դրամաշնորհ Ազգային գիտական հիմնադրամի կողմից մարդահամարի տվյալների ուսումնասիրության համար
* 2015՝ Սպենսեր հիմնադրամի եռամյա դրամաշնորհ
* 2021՝ Տնտեսագիտության բնագավառում Նոբելյան մրցանակ՝ «Պատճառահետևանքային կապերի վերլուծության մեջ մեթոդաբանական ներդրման համար»։

## Մատենագիտություն
* *Angrist J.D., Pischke S.* Mastering 'Metrics': The Path from Cause to Effect — Princeton University Press, 2015
* *Angrist J.D., Pischke S.* Mostly Harmless Econometrics: An Empiricist’s Companion — Princeton University Press, 2009
* *Angrist J.D.* Interpreting Tests of School VAM Validity // AER Papers and Proceedings, May 2016.
* *Angrist J.D., Autor D., Hudson S., Pallais A.* Evaluating Econometric Evaluations of Post-Secondary Aid // AER Paper and Proceedings, May 2015
* *Angrist J.D., Fernandez-Val I.* ExtrapoLATE-ing: External Validity and Overidentification in the LATE Framework / D. Acemoglu, M. Arellano, and E. Dekel, eds. // Advances in Economics and Econometrics — Cambridge University Press: 2013.
* *Angrist J.D., Chen S., Song J.* Long-Term Consequences of Vietnam-Era Conscription: New estimates Using SSA Data // AER Papers and Proceedings, May 2011
* *Angrist J.D., Dynarski S., Kane T., Pathak P., Walters C.* Inputs and Impacts in Charter Schools: KIPP Lynn // AER Paper and Proceedings, May 2010
* *Angrist J.D., Guryan J.* Teacher Testing, Teacher Education, and Teacher Characteristics // AER Paper and Proceedings, May 2004
* *Angrist J.D., Acemoglu D.* How Large are the Social Returns to Education? Evidence from Compulsory Attendance Laws // NBER Macro Annual, No. 15, 2000
* *Angrist J.D., Krueger A.* Empirical Strategies in Labor Economics / Ashenfelter O., D. Card, eds. // The Handbook of Labor Economics, Volume III, — North Holland, 1999
* *Angrist J.D., Evans B.* Schooling and Labor Market Consequences of the 1970 State Abortion Reforms // Research in Labor Economics, 18/S. Polachek, ed, — Greenwich: JAI Press, 1999
* *Angrist J.D.* Using the Draft Lottery to Measure the Effect of Military Service on Civilian Labor Market Outcomes // Research in Labor Economics Volume 10, / Edited by Ron Ehrenberg, — Greenwich: JAI Press Inc., 1989.
* *Джошуа Ангрист & Йорн-Штеффан Пишке* Преподавание эконометрики в бакалавриате: мрачное впечатление // Квантиль. 2019. № 14. С. 1-20.

## Ծանոթագրություններ

Կատեգորիա:20-րդ դարի ամերիկացի տնտեսագետներ
Կատեգորիա:Ամերիկացի նոբելյան մրցանակակիրներ
Կատեգորիա:Ամերիկացի տնտեսագետներ
Կատեգորիա:Իսրայելի հրեաներ
Կատեգորիա:Իսրայելի տնտեսագետներ
Կատեգորիա:Կոլումբիայի համալսարանի դասախոսներ
Կատեգորիա:Հարվարդի համալսարանի դասախոսներ